1. Birodalom Napi Fesztivál

Résztvevők| Galaktikus Birodalom | * Cora-Manda maradványok
* Haas Consortium

Parancsnokok| * Cados:
	+ Drageve nagymoff
	+ Ewax igazgató
* Nicas Prime:
	+ Henclor admirális
	+ Hartley ezredes

Haderők| * Cados:
	+ 34. Hadsereg
* Nicas Prime:
	+ 44. Hadsereg
	+ 67. Hadsereg

Veszteségek| * Cados:
	+ ?
* Nicas Prime:
	+ 47 rohamosztagos
	+ 3 AT-ST
	+ 2 AT-AT
	+ ?
* Nicas Prime:
	+ 843 civil
	+ 12 mandalori harcos

A BBY 3-ban megrendezésre kerülő **1. Birodalom Napi Fesztivál** volt az első nagyszabású eseménysorozat, melyet a szektorban rendeztek a Birodalom kikiáltásának évfordulójára. Célja a lázadók megfélemlítése és a Birodalom erejének prezentálása volt, melyet katonai parádéval és felvonulásokkal értek el. A többszörös katasztrófák azonban jelzésértékkel bírtak a vezérkar felé, hogy a biztonság jelentősen meggyengült a Szövetséggel fenntartott békés viszony miatt.

## Előzmények

Mint birodalmi terület, a 72-es szektorban is minden évben megrendezték a Birodalom Napját. Azonban ebben az évben a vezetőség úgy döntött, hogy egy többnapos fesztivált rendeznek, hatalmas felhajtást keltve a 16. évfordulóra.

BBY 4-ben, a Birodalom Napja előtt néhány hónappal zajlott le a nicasi csata, mely során a Nicas Prime birodalmi fennhatóság alá került, a Cora-Mandát hivatalosan felszámolták, a lázadóktól átállt Henclor admirális pedig megalapította az enyhén császárellenes birodalmi frakciót, a DBSZ-t.

A különc pártvezetés külön parádét akart szervezni a legnagyobb befolyású bolygójukon, a Nicas Prime-on, mellyel a Birodalom jóságát és erejét kívánták prezentálni. Az ünnepség idejére a főváros, Prime City pompásabb volt, mint valaha - ezt azonban beárnyékolta a tény, hogy sok kevésbé jelentős város, többek között A'den Asobi továbbra is még csak építés alatt állt.

Drageve engedélyezte a külön parádét, azonban a Birodalom helyi központi bolygóján, a Cadoson egy sokkal fényűzőbb, háromnapos fesztivált rendezett, melyre nem csupán a birodalmi tisztek többségét, hanem egy jelentős szövetségi küldöttséget is meghívott.

## A cadosi fogadás

Lázadók érkezése, katonai parádé (TIE, Gamma hajó), három napos

### Furtune Kryze elfogása

A cadosi fogadáson a II-es Birodalmi Szektorflotta parancsnoka, Fortune Kryze megpróbált kapcsolatba lépni a szövetségi tagokkal, hogy belső lázadást szítson az ekkor még gyengekezű Henclor flottájában és pártjában.

Szerencsétlenségére az ex-klónkatona IC-2222 "Bex" megneszelte, amint a parancsnok birodalomellenes propagandát terjeszt, és azonnal jelentette a nő felettesének, az éppen Cadosra érkezett Henclor admirálisnak, aki elfogta a Begiri IV-re menekülő beosztottját, és visszavonszolta a Cadosra, azonban a fesztivál helyett a munkatáborba.

A nő utolsó kísérletként megpróbálta maga mellé állítani a korábban lázadó Henclort a kihallgatószobában, azonban nem járt sikerrel. A sérüléseiből lábadozó nagymoffal tért vissza, akit megpróbált megtéveszteni, de Drageve átlátott a lázadó-szimpatizáns parancsnokon, így a Henclor felett "őrködő" Hartley ezredesre bízta a sorsát, aki még aznap éjjel kivégeztette, hogy a további Henclorra gyakorolt befolyását megakadályozza.

## A nicasi felvonulás

Az esemény főszervezője Henclor admirális volt, azonban mind a felvonulást, mind biztonsági intézkedések oroszlánrészét Hartley ezredes végezte a Cadosról kapott parancsok alapján.

A felvonulás a főúton zajlott. Elsőként a 67. Hadsereg vonult fel teljes díszében lépegetők, tankok és csapatszállítól kíséretében, majd a bolygó felett állomásozó flotta pilótáinak krémje nyűgözte le a nézőközönséget. A felvonulás csúcspontjaként a bolygóparancsnok Henclor tartott beszédet a frissen átadott főparancsnokság előtt felállított pódiumon.

### A tüntetés és a tűzharc

A DBSZ jelentősebb tisztjei a felvonulás után a parancsnokság dísztermében ebédeltek. Köztük volt a vezető Hencloron és Hartleyn kívül Nabullina őrnagy, a cadosi munkatábor védelmi erejének jelentős tisztje, aki ezen alkalommal a felvonulás biztonságáért felelt.

Az ebéd alatt hirtelen elment az áram az épületben - az ünneplő tömegbe beépített Consortium ügynökök feltüzelték a korábban lázadó lakosokat, akik megtámadták az épületet. Ezzel egyidőben városszerte bombák robbantak, épületek és katonai járművek lángoltak. A csőcselék az egész városban gyújtogatott és fosztogatott, és egyre többen voltak a főtéren álló főparancsnokság előtt is. A katonák bár hamar rendezték soraikat, parancsra várva nem tettek semmit.

### A helyzet kezelése

A helyzettől megijedt admirális kiadta a tűzparancsot, az épületek tetejéről és a parancsnokság elől megkezdődött a tüntetés erőszakos leverése. Consortium tisztek és mandalorik szintén fegyverrel válaszoltak - ekkorra a tömeg már inkább menekülni próbált, így egymást is agyontaposva próbáltak minél messzebb jutni, és mind birodalmiak, mind a lázadók fegyvereit elkerülni.

Habár a tömeg egyre fogyott, az erőszakos támadók száma csak nőtt, akik célja a vezetőség lemészárlása volt. A szektorflotta ideiglenes parancsnokságát átvevő Zyndrat parancsnok TIE-vadászokat küldött a bolygóra, hogy segítse a tömeg pusztítását, valamint a 67. Hadsereg is megérkezett hátulról. Mindezek ellenére a terroristák sikeresen lerombolták a főparancsnokság épületének felső emeleteit.

Henclor ellenséges hajóktól tartva felmenekül a Kyokora, miközben a III-as Birodalmi Szektorflotta erősítése is megérkezik. A katonák leérve sikeresen elfogják a maradék lázadót, akiket a főparancsnokság alatt található titkos ex-Cora-Manda kihallgatóba visznek, az admirális pedig brutális kínzásokkal vallatta ki őket, így kiderült a Consortium támadásban betöltött szerepe.

## Következmények, utóhatás

A nicasi események komoly médiavisszhangot váltottak ki - az EKGRP által irányított Szabad Szövetségi Rádió egyelőre bizonyítékok nélkül közleményt adott ki, melyben erősen bírálta a DBSZ és a Nicas Prime kormányát a válságkezelési stratégiáját és a vezetőségét. A Szektor Szenátusban komoly vita bontakozott ki a birodalmi frakciók és az EKGRP között. Habár a DBSZ teljesen elutasította egy szövetségi vizsgálóbizottság létrejöttét és érkezését, az EKGRP-nek sikerült végigvinnie. Egy hónappal később az események után érkezett az ötfős bizottság a Nicas Prime-ra, kiket a bolygóparancsnok Henclor és Hartley fogadtak.

A bizottsági látogatás kínos hangulatban telt, a birodalmiak mindent megtettek, hogy zaklassák a szövetségieket, míg a bizottság a diplomáciai mentelmükre támaszkodva folyamatosan szúrós megjegyzéseket tettek a tiszteknek. Habár Henclor előkészített egy tekercset, melyen a kérdéses események nem szerepeltek, emberi mulasztás miatt az eredeti felvételt mutatták be a bizottságnak, akik diadalittasan hagyták el a parancsnokságot, amikor néhány mandalori megtámadta mind a birodalmiakat, mind a szövetségieket. Mindez azonban egy Henclor által megtervezett csel volt, melyet régi ismerősével, Kohaku Aruetiivel közösen követtek el. Az elkábított bizottsági tagok egy részét - 2 tapasztalatlan tisztet - valamint 5 katonát visszaengedtek az ezúttal kicserélt adattekercsekkel, azt állítva, hogy ők az egyetlen túlélők, míg a többieket a cadosi börtönbe szállították.

Mind a cadosi, mind a nicasi események hatására a Birodalom erősítette a biztonsági intézkedéseket és a védelmet általánosságban.

Szintén ennek köszönhető a fesztivál méretének csökkentése, privatizálása, valamint a biztonsági intézkedések növelése.